BGфутбол & статистика - Цска върна четирима от изгонените, пияндетата недоволни, че Янев минал метър
Един от собствениците на ЦСКА Димитър Борисов е помилвал част от изгонените от първия състав футболисти. Борисов е решил да даде нов шанс на Давид Силва, Маркиньос, Виданов и Тимонов. Причина за решението на боса е, че четиримата играчи са си тръгнали по-рано от съотборниците си от въпросното нощно заведение.Все още не е ясно дали четиримата помилвани ще бъдат включени в групата на ЦСКА за мача от Лига Европа срещу Базел в четвъртък.
Част от наказаните от Любо Пенев футболисти недоволствали, че халфът Коста Янев минал между капките, твърди "7 дни спорт". Сливналията беше в групата, разпивала преди мача с Миньор, но не попадна между наказаните. Съвсем изненадващо в събота се оказа, че той е болен. От групата на наказаните обаче твърдят, че Пенев толерира играчите, които дойдоха от Сливен. До този момент от треньорa не се е чула лоша дума по адрес на Иван Стоянов, Костадин Стоянов, Коста Янев и Здравко Чавдаров.Първият винаги обирал похвалите на Любо и бил сочен като спасител за ЦСКА.
Отстранените се обединиха около мнението, че Любо си търси виновници за слабите резултати и хвърля тях на вълците. Един от черния списък, пожелал анонимност, пък сподели, че Пенев съсипва втора порция футболисти само и само да покаже, че той е човекът, който държи и ножа, и сиренето.
<< върни се назад 03 ноември 2009 16:39